# Blanked Out Artikkeli (…Some-postaus? Minä en edes tiedä enää.)

Kuva, joka sisältää kohteen teksti, vaate, animaatio, graafinen suunnittelu

Tekoälyn generoima sisältö voi olla virheellistä.

*”Tämä ei taida olla työterveysvaatimusten kattavaa ylityötä.”*

Blanked Out on pulma-tasoloikka-trilleri, jossa ohjaat Frank Pastelia, väsynyttä ja ylityöllistettyä hahmoanimaattoria, joka on saanut käsiinsä piirtotabletin millä tehdä piirtämänsä todeksi. Sitä kautta hän onkin ns. maalannut itsensä nurkkaan, kun hänen piirtämänsä piirretyn pahikset haluavat tabletin itselleen ja mielellään taittavat Frankin niskan sen saadakseen!

Frankin on nyt paettava työpaikaltaan Didnought Studiosilta joutumatta piirrettymäisten kolttosten uhriksi, mitkä ovat oikealle ihmiselle huomattavasti groteskimpia kuin hahmoille. Samalla pitää myös poimia talteen hänen päivän aikana piirtämänsä luonnokset, jos haluaa että vaivan palkaksi saisi ehkä ylennyksenkin, jos Frankistä on mitään jäljellä seuraavan päivän palaveriin!

Aseena Frankillä on vain piirtopöytänsä, millä miesparka voi keksiä piirtävänsä asioita suojautuakseen niin piirretyn pääkonna Mr. Phantin kätyreiltä, kuin myös villiotuksilta, jotka ovat Frankiä kohtaan aggressiivisia ihan koska niin käsikirjoittajat olivat ne kirjoittaneet. Didnought Studios on pahasti piirrostunut, minkä vuoksi Frankillä on 6 karmivaa ja hyvin erilaista aluetta pähkäiltävänä selvitäkseen aamuun asti.

Idea lähti näyttötehtävästä, missä ryhmälle annettiin teema täytettäväksi. Tämän teema oli ”kauhupeli, jossa teema on kumminkin niin hupsu, että sitä on vaikea ottaa tosissaan.” Yleinen tunnelma vetoaa vanhoihin elokuviin, jossa käytettiin live-action näyttelijöiden lisäksi piirretty-hahmoja, kuten ”Kuka Asetti Ansan, Roger Rabbit” tai ”Pete ja lohikäärme Elliott”, mutta reilulla kädellä mustaa huumoria ja tutkailtuna miten piirrettyjen väkivaltaisuus vaikuttaisi oikeisiin ihmisiin. Myös ideana olisi kommentoida taiteen massatuotettavuudesta ja työntekijöiden hyväksikäytöstä, erityisesti taiteen aloilla.

Pelimekaanikoiltaan inspiraation lähteinä ovat olleet mm. Abe’s Oddyssey, Abe’s Exoddus, A Boy and His Blob, ja Toonstruck, jälkimmäinen lähinnä siinä mielessä, että pelin välianimaatiot olisivat FMV-pätkiä. (Full Motion Video, siis ihan oikeiden ihmisten näyttelemiä.)